Després de la posada en servei de l'aparcament de Mandor s'anuncia l'ampliació del de Les Neus
25 de octubre de 2019

L'Ajuntament de l'Eliana continua amb el seu objectiu de dotar a la població del major nombre possible de places d'aparcament per a afavorir la mobilitat dels ciutadans i millorar la seua qualitat de vida. Fa uns dies va entrar en servei l'aparcament situat al costat del Centre Esportiu Mandor, que compta amb 75 places per a turismes i 25 per a motocicletes i ciclomotors. Aquesta infraestructura té un cost pròxim als 40.000 euros i ha sigut finançada íntegrament amb fons municipals.

Després de l'obertura d'aquest nou aparcament, del qual es beneficiaran no solament els usuaris del Centre Mandor sinó també els del metre i fins i tot del Centre de Salut, que es troba a sis minuts caminant, l'alcalde Salva Torrent ha anunciat la imminent ampliació de l'aparcament de les Neus, conegut també com a pàrquing de Celae. A la conclusió de les obres d'ampliació, aquest aparcament duplicarà la seua actual capacitat, incrementant-se notòriament el nombre de places existents en el centre de la localitat.